Dosyaya Cemîl Kirbayîro rojekê badê derbeya 12ê Êlula 1980yî dewa Okçu ya Ardahan de keyeyê ci de ame destbenkerdene û vînîkerdene, seba ke wextê ci bîyo de ameye qefilnayene.
Derheqê vînîkerdişê Kirbayîrî de 2014 de reyna cipêrsayîş dîyabi destpêkerdene. Mehkemeya Berze qerarê newe ra despêkerdişê cipêrsayîşî xeripna û dosya rîyê debîyayîşê wextî ra qefilnaye.
Goreyê donayanê rêxistinanê heqanê merdiman dewleta tirke tewr tay 17 hezar û 500 kesê ke sey ''faîlê ci nînê zanayene yenê namekerdene'' bêhukm înfaz kerdî. Qetilkarî nînê muhakemekerdene. Berpirsîyarê vînîkerdişê Cemil Kirbayir zî dewlete bî. Dayîka ci Berfo badê vînîkerdişê lajê xo bero ke nêcina nêverdabi.
